**James McGill Buchanan**, nado en Murfreesboro (Tennessee) o 3 de outubro de 1919 e finado en Blacksburg (Virxinia) o 9 de xaneiro de 2013, foi un economista estadounidense.

Traxectoria
-----------

En 1940, graduouse na Middle Tennessee State Teachers College, agora chamado a Middle Tennessee State University, en 1941, rematou o seu máster en ciencias económicas na Universidade de Tennessee e, posteriormente, integrouse na mariña durante a segunda Guerra Mundial traballando co Almirante Nimitz en Honolulu. En 1948, recibiu o seu doutoramento económico na Universidade de Chicago, onde recibiu a influencia intelectual de Frank H. Knight.

Ó graduarse iniciouse na carreira académica como profesor asociado na Universidade de Tennessee, converténdose en profesor de Economía en 1950, dende onde se trasladou á Florida State University ata 1956. Durante este período, residiu en Italia por un ano, estudando as súas tradicións en finanzas públicas e a teoría política, experiencia que influíu moito nos seus posteriores estudos. Cando volveu a Estados Unidos, fundou o Centro Thomas Jefferson for the Protection of Free Expression dende a Universidade de Virxinia, onde iniciou e impulsou, con Gordon Tullock, a corrente económica da elección pública, ocupándose de estudar a economía política constitucional, coa intención de non limitar a análise ó funcionamento dos procesos de toma de decisións públicas no marco dunhas regras establecidas, así como de analizala forma en que esas regras son adoptadas e a posibilidade de medición da súa eficacia.

Estas teorías comezaron a chamar moito a atención e, nunha conferencia en 1967 titulada Study of Non-Market Decision Making (Estudo sobre a toma de decisións fora do mercado), formou con Gordon Tullock a Public Choice Society. Despois dun ano na universidade de California (UCLA) en 1968, trasladou o seu Center for the Study of Public Choice (CSPC) á George Mason University, en Washington, D.C..

En 1986, o profesor Buchanan ganou o premio Nobel de economía polas súas contribucións sobre a teoría da elección pública (Public Choice), onde publicou extensivamente sobre as finanzas públicas, as económicas constitucionais e a teoría libertaria.

Buchanan segue vinculado ó Center for the Study of Public Choice e é o investigador principal do Cato Institute.

Obra e principais contribucións
-------------------------------

A idea principal que defendía Buchanan é que o estado non é superior ós cidadáns, son estes os que toman as decisións do goberno en última instancia. O estado pode ser entendido como a "suma das vontades dos individuos". A teoría que defende principalmente é a teoría económica da elección pública. A idea é a aplicación das ferramentas de análise económico á política, xa que cría que os economistas non estaban prestando demasiada atención ó funcionamento da política, xa que se preocupaban demasiado de como funcionaba a economía.

As súas principais publicacións foron entre finais dos anos 50 e os anos 80 ata que lle outorgaron o Premio Nobel en 1986, destacando as seguintes:

* *Public Principles of Public Debt* (1958)
* *Fiscal Theory and Political Economy* (1960)
* *Calculus of Consent: Logical Fundations of Constitutional Democraty* (1962). , Escrita en colaboración con Gordon Tullock, é a súa obra máis coñecida.
* *Public Finance in Democratic Process* (1967)
* *Cost and Choice* (1969), analiza custos e beneficios supoñendo que son suxeitos á interpretación que fan os analistas.
* *Public Choice* (1972), Buchanan é considerado o principal representante desta teoría que trata de ligar a economía coa política a través do estado.
* *Public finance and Public Choice* (1975)
* *What should Economists Do?* (1964)
* *Liberty, Market and State* (1985), sobre temas da liberdade e a economía no contexto da democracia.

Premio Nobel de Economía, 1986
------------------------------

Alfred Nobel
En memoria ao sueco Alfred Nobel, convócanse cada ano os Premios Nobel que van dirixidos a persoas que logran novos avances científicos, investigación e que polo tanto aporta valor engadido á sociedade. Neste senso no ano 1986 concédeselle o Premio Nobel de economía a James Buchanan. Trátase de dar recoñecemento aos avances e melloras que incorporou dita personalidade ao mundo económico e en último termo á sociedade.

No 1986 a academia sueca concedeulle o premio Nobel a economía polo desenvolvemento das bases constitucionais da teoría económica e do proceso da toma de decisión. Máis ben coñecemos a súa contribución como a *Public Choice*; é dicir, a teoría da elección pública.

A súa contribución o mundo económico-político consistiu nunha extensión da teoría económica ás opción políticas e gobernamentais. As decisión tomadas polos políticos e polos diversos estamentos gobernamentais provocan unha serie de custos aos cidadáns e polo tanto os cidadáns deberían poder contar cunha serie de mecanismos de control que lle permitan a súa defensa ante tales situación. Deste xeito xorde como mecanismo de control a Constitución. A contribución de Buchanan que lle deu lugar ao recoñecemento do Premio Nobel foi a de transferir as opción políticas á idea de beneficio de cambio mutuo entre os individuos. De tal maneira que o proceso político devén nunha forma de colaboración destinada a obtención de vantaxes recíprocas. Pero todo este proceso vai depender dunha serie de regras que enmarcan a actividade político-económica, é dicir, podemos falar aquí da constitución, como mencionamos anteriormente. Por tanto van ser factores claves ditas normas de xogo, e tamén a posibilidade de podelas cambiar.

Véxase tamén
------------

### Bibliografía

* Nobel Prize in Economic Sciences 1986
* James M. Buchanan, unha perspectiva económica da política, por Adrián 0. Ravier
* James M. Buchanan e a "elección pública"
* The concise encyclopedia of economics. James M. Buchanan

### Outros artigos

* Economía
* Thomas Jefferson

### Ligazóns externas

* Páxina oficial dos Premios Nobel de Economía
* Medios Audiovisuais
* Economistas Notábeis

| * v
* c
* e
Laureados co Premio Nobel de Economía |
| --- |
| Premio do Banco de Suecia en Ciencias Económicas en memoria de Alfred Nobel |
| 1969–2000 | 
* 1969: Frisch, Tinbergen
* 1970: Samuelson
* 1971: Kuznets
* 1972: Hicks, Arrow
* 1973: Leontief
* 1974: Myrdal, Hayek
* 1975: Kantorovich, Koopmans
* 1976: Friedman
* 1977: Ohlin, Meade
* 1978: Simon
* 1979: Schultz, Lewis
* 1980: Klein
* 1981: Tobin
* 1982: Stigler
* 1983: Debreu
* 1984: Stone
* 1985: Modigliani
* 1986: Buchanan
* 1987: Solow
* 1988: Allais
* 1989: Haavelmo
* 1990: Markowitz, Miller, Sharpe
* 1991: Coase
* 1992: Becker
* 1993: Fogel, North
* 1994: Harsanyi, Nash, Selten
* 1995: Lucas
* 1996: Mirrlees, Vickrey
* 1997: Merton, Scholes
* 1998: Sen
* 1999: Mundell
* 2000: Heckman, McFadden

 |
| 2001– | 
* 2001: Akerlof, Spence, Stiglitz
* 2002: Kahneman, Smith
* 2003: Engle, Granger
* 2004: Kydland, Prescott
* 2005: Aumann, Schelling
* 2006: Phelps
* 2007: Hurwicz, Maskin, Myerson
* 2008: Krugman
* 2009: Ostrom, Williamson
* 2010: Diamond,  Mortensen, Pissarides
* 2011: Sargent, Sims
* 2012: Roth, Shapley
* 2013: Eugene Fama, Lars Peter Hansen, Robert Shiller
* 2014: Jean Tirole
* 2015: Angus Deaton
* 2016: Oliver Hart, Bengt Holmström
* 2017: Richard Thaler
* 2018: William Nordhaus, Paul Romer
* 2019: Abhijit Banerjee, Esther Duflo, Michael Kremer

 |

|  |  |
| --- | --- |
| Control de autoridades | 
* Wd: Q205353
* WorldCat
* VIAF: 39515
* BIBSYS: 90195742
* BNE: XX1140615
* BNF: 120003724
* BRE: 4794429
* CiNii: DA00304912
* EBID: ID
* FAST: 37779
* GEC: 0246291
* GND: 118516566
* ISNI: 0000 0000 8913 9180
* LAC: 0013B4897
* LCCN: n79066691
* MGP: 207652
* MR: 1086369
* Munzinger: 00000018056
* NDL: 00434693
* NKC: jn19992000106
* NLA: 35023310
* NLG: 133078
* NNDB: 000116894
* NTA: 068641834
* openMLOL: 36930
* SELIBR: 179587
* SNAC: w6jd58x7
* SUDOC: 02931688X
* Treccani: james-mcgill-buchanan
* WikiTree: Buchanan-872

 |